IMISLab/GreekWikipedia huggingface dataset:
Μαθηματική αναγωγή

Η μαθηματική αναγωγή ονομάζεται η μετατροπή μιας έκφρασης σε ταυτόσιμη αλλά απλούστερη μορφή. Χρησιμοποιείται σε όλους σχεδόν τους κλάδους των μαθηματικών. Στα κλάσματα, (μαθηματική) αναγωγή ονομάζεται και «απλοποίηση» και ονομάζεται η επανεγγραφή των όρων του κλάσματος με απλούστερους όρους. Στα ριζικά (μαθηματική) αναγωγή ονομάζεται η επανεγγραφή του περιεχομένου των ριζικών με απλούστερο τρόπο. Στη Γραμμική Άλγεβρα η (μαθηματική) αναγωγή εφαρμόζει κανόνες για να μετατρέψει την εξίσωση, το σύστημα εξισώσεων ή τους πίνακες (μήτρες) σε ισοδύναμη αλλά απλούστερη μορφή. Τέλος η (μαθηματική) αναγωγή αναφέρεται και στην τεχνική της ολοκλήρωσης κατά μέλη για τη διευκόλυνση του υπολογισμού τους με την επανεγγραφή τους ως έκφρασης που περιέχει απλούστερα (στον υπολογισμό) ολοκληρώματα.

 Στη δυναμική ανάλυση. η «στατική αναγωγή» ή «αναγωγή Guyan» αναφέρεται στη (μαθηματική) αναγωγή των βαθμών ελευθερίας. Η στατική αναγωγή μπορεί επίσης να εφαρμοστεί για την απλοποίηση ενός προβλήματος γραμμικής άλγεβρας. Π.χ. έστω το ακόλουθο σύστημα γραμμικών εξισώσεων: όπου α,β οι γνωστοί και Χ οι άγνωστοι όροι, που τοποθετούνται σε πίνακες.Η παραπάνω μορφή γράφεται ισοδύναμα και σε μορφή εξίσωσης πινάκων: Αν τώρα β2=0 και χρειαζόμαστε μόνο τον όρο x1, η εξίσωση των πινάκων μπορεί να αναχθεί στην ακόλουθη εξίσωση: Η αναγωγή στον όρο α11αν. φαίνεται πώς γίνεται αν ξαναγράψουμε το αρχικό σύστημα εξισώσεων στην ακόλουθη μορφή, εφαρμόζοντας την προϋπόθεση β2=0: Είναι φανερό τώρα ότι για τη δεύτερη (2η) εξίσωση ισχύει: Αντικαθιστώντας τώρα το x2 στην πρώτη εξίσωση, αυτή γίνεαι: Τέλος θέτοντας α 11 α ν . = α 11 − α 12 α 21 α 22 {\displaystyle \mathrm {\alpha _{11\alpha \nu .}=\alpha _{11}-\alpha _{12}{\frac {\alpha _{21}}{\alpha _{22}}}} } διαμορφώθηκε η «αναγμένη» εξίσωση: Παρόμοια αναγωγή μπορεί να γίνει και αν κάποιο από τα αij είναι 0, ενώ φυσικά μπορεί ομοίως να αναχθεί το α21 αν β1=0.
Andel's Hotel Łódź

Το Andel's Hotel Łódź είναι ιστορικό ξενοδοχείο τεσσάρων αστέρων που βρίσκεται στο Λοτζ της Πολωνίας, στην οδό Ογκροντόβα 17, σε ένα πρώην εργοστάσιο κλωστοϋφαντουργίας που κατασκευάστηκε μεταξύ 1872-1892 και σχεδιάστηκε από τον Χιλάρι Μαγέφσκι.

 Το ξενοδοχείο άνοιξε επίσημα τον Μάιο του 2009 και στεγάζεται στο κτίριο του πρώην εργοστασίου κλωστοϋφαντουργίας του Ίζραελ Ποζνάνσκι, το οποίο είχε ανακαινιστεί και προσαρμοστεί για να λειτουργήσει ως ξενοδοχείο. Το κτίριο αποτελεί μέρος ενός μεγάλου κέντρου τεχνών, εμπορικού κέντρου και ψυχαγωγικού συγκροτήματος, γνωστού ως Manufaktura. Το έργο του ξενοδοχείου δημιουργήθηκε από τη διεθνή μάρκα andel's, η οποία λειτουργεί επίσης σε πόλεις όπως το Βερολίνο, η Πράγα και η Κρακοβία. Το ξενοδοχείο διαθέτει 278 δωμάτια, συμπεριλαμβανομένης μιας προεδρικής σουίτας, καθώς και επτά αίθουσες συνεδριάσεων. Ο εσωτερικός σχεδιασμός δημιουργήθηκε από την αρχιτεκτονική εταιρεία Jestico + Whiles με βάση το Λονδίνο. Το 2009, το ξενοδοχείο έλαβε ένα ευρωπαϊκό βραβείο σχεδιασμού ξενοδοχείων στην κατηγορία «Αρχιτεκτονική της Χρονιάς - Μετατροπή ενός υπάρχοντος κτιρίου σε χρήση ξενοδοχείου». Το 2010, το ξενοδοχείο απονεμήθηκε με το Βραβείο Ειδικού Τιμητικού Επισκέπτη στη Διεθνή Έκθεση Ακινήτων MIPIM στις Κάννες. Το 2015, αναφέρθηκε ως Ιστορικό Μνημείο με το διάταγμα του Προέδρου Μπρονίσλαφ Κομορόφσκι, ως μέρος του «πολυπολιτισμικού τοπίου της βιομηχανικής πόλης του Λοτζ». Στο ξενοδοχείο έχουν μείνει αρκετοί διακεκριμένοι επισκέπτες, όπως οι Μάρτιν Σκορσέζε, Πλάθιντο Ντομίνγκο, Ουμπέρτο Έκο, Λούκας Ποντόλσκι, Στινγκ, Λένι Κράβιτζ, Κάμερον Ντίαζ, Τζάστιν Μπίμπερ, Ριάννα, Σακίρα, Slash, Depeche Mode, Rammstein, The Cure, Il Divo, Thirty Seconds to Mars και Tokio Hotel. Φιλοξένησε επίσης πρωθυπουργούς και αρχηγούς κρατών, όπως ο Ντέιβιντ Κάμερον, ο Σιμόν Πέρες, ο Λεχ Βαλέσα και ο Άντζεϊ Ντούντα. Ιστορία του Λοτζ
Στεφανιαίο επίπεδο

Ένα στεφανιαίο επίπεδο (γνωστό και ως μετωπιαίο επίπεδο) είναι κάθε κατακόρυφο επίπεδο που χωρίζει το σώμα σε κοιλιακά και ραχιαία τμήματα (κοιλιά και ράχη). Είναι ένα από τα τρία κύρια επίπεδα του σώματος που χρησιμοποιείται για να περιγράψει τη θέση των μερών του σώματος σε σχέση με τον άξονα του άλλου.

 Το στεφανιαίο επίπεδο είναι ένα παράδειγμα διαμήκους επιπέδου, επειδή είναι κάθετο στο εγκάρσιο επίπεδο. Για έναν άνθρωπο, το μεσοστεφανιαίο επίπεδο θα τέμνει ένα όρθιο σώμα σε δύο μισά (εμπρός και πίσω, ή πρόσθιο και οπίσθιο) σε μια νοητή γραμμή που κόβει και τους δύο ώμους. Η περιγραφή του στεφανιαίου επιπέδου ισχύει για τα περισσότερα ζώα καθώς και για τους ανθρώπους, παρόλο που οι άνθρωποι περπατούν όρθιοι και τα διάφορα επίπεδα συνήθως εμφανίζονται σε κατακόρυφο προσανατολισμό. Το θωρακικό επίπεδο (planum sternale είναι ένα στεφανιαίο επίπεδο που τέμνει το μπροστινό μέρος του στέρνου. Τοπογραφική ανατομική ορολογία Οβελιαίο επίπεδο Εγκάρσιο επίπεδο «Anatomical Orientation - Page 2 of 9». University of Michigan Medical School. Αρχειοθετήθηκε από το πρωτότυπο στις 23 Νοεμβρίου 2007.
Κολοσσοί του Μέμνωνα

Ο Κολοσοί τού Μέμνωνα, αραβ. el-Colossat ή es-Salamat είναι δύο από συμπαγή λίθο αγάλματα τού φαραώ Αμενχοτέπ Γ΄ (εξελληνισμένα Αμένοφη Γ΄), που βασίλευσε στην Αίγυπτο κατά τη 18η δυναστεία. Από το 1350 π.Χ. στέκονται στη Νεκρόπολη των Θηβών, δυτικά τού Νείλου και της σημερινής πόλης τού Λούξορ (αρχ. Ουασέτ/Νουτ, εξελληνισμένα Θήβες).

 Οι κολοσσοί στα σύγχρονα αραβικά ονομάζονται Κομ ελ-Χατάν, αλλά γενικά είναι γνωστοί με το ελληνικό όνομα Ναός τού Μέμνωνα από την εποχή των Ρωμαίων. Ο Μέμνων ήταν ένας ήρωας τού Τρωικού Πολέμου, βασιλιάς της Αιθιοπίας, που οδήγησε τον στρατό του από την Αφρική στη Μ. Ασία για να συνδράμει στην άμυνα της πολιορκούμενης πόλης τού θείου του Πριάμου, αλλά τελικά σκοτώθηκε από τον Αχιλλέα. Ο Μέμνων (που το όνομά του -αυτός που (επι)μένει- σημαίνει ο σταθερός, ο αποφασιστικός) λέγεται ότι ήταν γιος της Ηούς (Αυγής). Σχετίζεται με τους κολοσσούς που κτίστηκαν αρκετούς αιώνες πιο πριν, καθώς αναφέρεται ότι το βόρειο άγαλμα "φωνάζει" την αυγή, έτσι έγιναν γνωστοί ως Κολοσσοί τού Μέμνωνα. Τελικά όλη η Νεκρόπολη των Θηβών έγινε γενικά γνωστή ως Μεμνώνιον, κάνοντας τον ήρωα "ηγεμόνα της Δύσης", όπως στην περίπτωση τού θεού Όσιρη, που αποκαλείτο ηγέτης της δύσης. Lord Curzon: "The Voice of Memnon" in Tales of Travel (1923) Rupert T. Gould: "Three Strange Sounds: The Cry of Memnon" in Enigmas: Another Book of Unexplained Facts (1929) Armin Wirsching: "Excursion on transport and erection of the Colossi" in: Armin Wirsching: Obelisken transportieren und aufrichten in Aegypten und in Rom (3rd ed. 2013) ISBN 978-3-8334-8513-8
Εθνική Ακαδημία Δραματικής Τέχνης «Αλεξάντερ Ζελβερόβιτς» της Βαρσοβίας

Η Εθνική Ακαδημία Δραματικής Τέχνης «Αλεξάντερ Ζελβερόβιτς» (πολωνικά: Akademia Teatralna im. Aleksandra Zelwerowicza‎) είναι δημόσιο ίδρυμα τριτοβάθμιας εκπαίδευσης στη Βαρσοβία της Πολωνίας. Η εστίασή του είναι στις τέχνες του θεάτρου. Έχει την έδρα του στο Collegium Nobilium, ένα κτήριο του 18ου αιώνα που στεγαζόταν παλαιότερα ένα ελίτ οικοτροφείο δευτεροβάθμιας εκπαίδευσης, το οποίο διοικούνταν από Πιαριστές μοναχούς.

 Ιδρύθηκε στο Λοτζ το 1946 και μετακόμισε στη Βαρσοβία το 1949. Συνεχίζει την παράδοση του Εθνικού Ινστιτούτου Θεατρικών Τεχνών (Państwowy Instytut Sztuki Teatralnej) που ιδρύθηκε στο Λοτζ το 1932. Ιδρύθηκε ως Εθνική Ανώτατη Σχολή Θεάτρου (Państwowa Wyższa Szkoła Teatralna) και έλαβε προστάτη (Αλεξάντερ Ζελβερόβιτς) το 1955. Το 1962 έλαβε πιστοποίηση ως ανώτατο εκπαιδευτικό ίδρυμα. Έλαβε το σημερινό του όνομα το 1996. Οι καθηγητές της Εθνικής Ακαδημίας Δραματικής Τέχνης της Βαρσοβίας είναι κατά κύριο λόγο επαγγελματίες στους τομείς τους. Οι πιο αξιόλογοι από αυτούς που έχουν διδάξει είναι οι: Λέον Σίλερ, Έρβιν Άξερ, Αλεξάντερ Μπαρντίνι, Στανισουάβα Βισότσκα, Χένρικ Έλσενμπεργκ, Στανίσουαφ Οσόφσκι, Ζόφια Λίσσα, Έντμουντ Βιερτσίνσκι, Γιαν Κρέτσμαρ, Στέφαν Γιάρατς, Μάγια Κομορόφσκα, Μπόχνταν Κοζενιέφσκι, Άντζεϊ Γουαπίτσκι, Ζόφια Μροζόφσκα, Γιανίνα Μιετσίνσκα, Μάριαν Βιζικόφσκι, Ιγκνάτσι Γκογκολέφσκι, Λούντβικ Σεμπολίνσκι, Καζίμιες Ρούτσκι, Ζμπίγκνιεφ Ζαπασιέβιτς, Γιαν Ένγκλερτ, Βιέσουαφ Κομάσα, Ταντέους Γουομνίτσκι, Γκούσταφ Χολόουμπεκ, Ζίγκμουντ Χύμπνερ και Άννα Σένιουκ. 1946–1949: Λέον Σίλερ 1949–1967: Γιαν Κρέτσμαρ 1967–1970: Βουαντίσουαφ Κρασνοβιέτσκι 1970–1981: Ταντέους Γουομνίτσκι 1981–1987 και 1993–1996: Άντζεϊ Γουαπίτσκι 1987–1993 και 1996–2002: Γιαν Ένγκλερτ 2002–2008: Λεχ Σλιβόνικ 2008–2016: Άντζεϊ Στσελέτσκι 2016–: Βόιτσεχ Μαλάικατ Πολωνικό θέατρο Επίσημος ιστότοπος (πολωνικά)
Σιδηροδρομική γραμμή Θριασίου - Νέου Ικονίου

Η Σιδηροδρομική γραμμή Θριασίου - Νέου Ικονίου είναι ελληνική εμπορική σιδηροδρομική που συνδέει το Θριάσιο Πεδίο με το λιμάνι του Νέου Ικονίου στο Πέραμα. Χρησιμοποιείται από εμπορικά τρένα από και προς Ασπρόπυργο και Πέραμα, μεταφέροντας εμπορεύματα και βοηθώντας τη βιομηχανική ανάπτυξη της περιοχής. Η γραμμή διασχίζει και τις περιοχές του Κάτω Ασπροπύργου, του Σκαραμαγκά και του Σχιστού.

 Ο βόρειος τερματικός της γραμμής Θριασίου - Νέου Ικονίου είναι ο Ασπρόπυργος στο Θριάσιο Πεδίο. Συνεχίζει νότια κατά μήκος τους δυτικούς πρόποδες του Ποικίλου όρους. Προχωράει νότια, πλησιάζοντας τον Σκαραμαγκά. Η γραμμή συνεχίζει με πορεία προς νότια, διασχίζοντας το όρος Αιγάλεω και την περιοχή του Σχιστού μέσω σήραγγας, και αφού περάσει και το Πέραμα, καταλήγει στο λιμένα Νέου Ικονίου.
Σταντ Ντιντελάνζ

Η Σταντ Ντιντελάνζ ήταν μια ποδοσφαιρική ομάδα από το Ντιντελάνζ του Λουξεμβούργου, που είχε ιδρυθεί το 1913. Το 1991 συγχωνεύτηκε με άλλες δύο ομάδες της πόλης, την Αλιάνς και την ΥΣ Ντιντελάνζ, δημιουργώντας την Φ91 Ντουντελάνζ. Έδρα της ομάδας ήταν το Στάδιο Αλουΐζ Μεγιέρ (Stade Aloyse Meyer).

 Πρωτάθλημα ποδοσφαίρου ΛουξεμβούργουΠρωταθλήτρια (10): 1938-39, 1939-40, 1944-45, 1945-46, 1946-47, 1947-48, 1949-50, 1954-55, 1956-57, 1964-65 Φιναλίστ (6): 1919-20, 1922-23, 1924-25, 1927-28, 1955-56, 1959-60Κύπελλο ΛουξεμβούργουΚυπελλούχος (4): 1937-38, 1947-48, 1948-49, 1955-56 Φιναλίστ (8): 1927-28, 1935-36, 1938-39, 1939-40, 1946-47, 1956-57, 1957-58, 1959-60
Υπερδουναβία

H Υπερδουναβία (ουγγρικά: Dunántúl‎, γερμανικά: Transdanubien‎, πολωνικά: Transdanubia‎, κροατικά: Prekodunavlje‎ ή Zadunavlje, σλοβακικά: Zadunajsko‎, τσεχικά: Zadunají‎) είναι μια ιστορική περιοχή της Ουγγαρίας. Αναφέρεται επίσης ως Ουγγρική Παννονία.

 Τα σύνορα της Υπερδουναβίας είναι ο ποταμός Δούναβης (βόρεια και ανατολικά), οι ποταμοί Δράβος και Μουρ (νότια) και οι πρόποδες των Άλπεων κατά μήκος των συνόρων μεταξύ Ουγγαρίας και Αυστρίας (δυτικά). Η Υπερδουναβία περιλαμβάνει τις κομητείες Γκιερ-Μόσον-Σόπρον, Κομάρομ-Έστεργκομ, Φέγιερ, Βέσπρεμ, Βας, Ζάλα, Σόμογκι, Τόλνα, Μπαράνια και το τμήμα του Πεστ που βρίσκεται δυτικά του Δούναβη (Κατά τον πρώιμο Μεσαίωνα, το τελευταίο ήταν γνωστό ως Πίλις). Ενώ τα βόρεια, ανατολικά και νότια σύνορα της περιοχής χαρακτηρίζονται σαφώς από τους ποταμούς Δούναβη και Δράβο, τα δυτικά σύνορα ήταν πάντα ίδια με το πολιτικό όριο της Ουγγαρίας, επομένως επηρεάστηκαν από τις εδαφικές αλλαγές του 20ού αιώνα. Πριν από τη Συνθήκη του Τριανόν το 1920, οι σημερινές περιοχές του Μπούργκενλαντ, Πρεκμούριε και Μετζιμούριε ήταν αναπόσπαστα μέρη της Υπερδουναβίας. Τα τρία χωριά Ρούσοφτσε, Γιάροφτσε και Τσούνοβο ανήκα επίσης στην Υπερδουναβία πριν από τη Συνθήκη Ειρήνης του Παρισιού το 1947. Η Υπερδουναβία είναι ουσιαστικά μια ουγγρική γεωγραφική έννοια, οπότε αυτές οι περιοχές έπαψαν να αποτελούν μέρος αυτής όταν προσαρτήθηκαν σε γειτονικές χώρες. Η Υπερδουναβία είναι μια εδαφική μονάδα NUTS στην Ευρωπαϊκή Ένωση, που αποτελείται από την Κεντρική Υπερδουναβία, τη Δυτική Υπερδουναβία και τη Νότια Υπερδουναβία. Η κομητεία της Πέστης και η Βουδαπέστη ανήκουν στην περιοχή της Κεντρικής Ουγγαρίας. Έχει έκταση 37.000 km2 και πληθυσμό περίπου 3,1 εκατομμύρια.
Λίλυ Βενιζέλου

Η Λίλη Βενιζέλου (γεννηθείσα στις 10 Απριλίου 1933 στην Αθήνα) είναι η ιδρυτής και πρόεδρος της περιβαλλοντικής οργάνωσης Μεντασέτ (Medasset). Από το 1983 δεσμεύτηκε να αγωνιστεί για την προστασία των χελώνων στη Μεσόγειο.

 Το 1983, η Βενιζέλου ορίστηκε ως προστάτισσα του κόλπου του Λαγανά της Ζακύνθου. Ο κόλπος ήταν (και είναι) ο σημαντικότερος τόπος αναπαραγωγής της χελώνας Caretta caretta στη Μεσόγειο. Ήταν μόνη στον αγώνα της, αλλά εκστράτευσε για την προστασία του βιοτόπου αυτού. Το 1986 διαδραμάτισε επίσης σημαντικό συμβουλευτικό ρόλο στις δράσεις για τη διατήρηση της παραλίας Ιζτουζού κοντά στο Νταλιάν στην Τουρκία, ως τόπος αναπαραγωγής της χελώνας. Το 1987, η Λίλη Βενιζέλου ήταν παραλήπτρια του βραβείου «Παγκόσμιοι 500» , ένα βραβείο το οποίο ανακοινώθηκε για πρώτη φορά από τα Ηνωμένα Έθνη το 1987 και απονεμόταν σε ανθρώπους και οργανισμούς που είχαν συμβάλει ιδιαίτερα στην προστασία του περιβάλλοντος. Το 1988 ίδρυσε την Μεντασέτ (MEDASSET), μια οργάνωση αφιερωμένη στην έρευνα και την προστασία των δύο ειδών θαλάσσιων χελωνών που εμφανίζονται στη Μεσόγειο, της πράσινης χελώνας και της χελώνας Caretta caretta. Τα δύο είδη βρίσκονται στο Κόκκινο βιβλίο των Απειλούμενων ειδών της ΔΕΠΦ. Χάρη στις προσπάθειες της Λίλης Βενιζέλου, ο κόλπος του Λαγανά έλαβε το καθεστώς του Εθνικού Θαλάσσιου Πάρκου Ζακύνθου το 1999.
Αλέξιος της Έσσης-Φίλιπσταλ-Μπάρχφελντ

Ο Αλέξιος (γερμ. Alexis Prinz und Landgraf von Hessen-Philippsthal-Barchfeld, 13 Σεπτεμβρίου 1829 - 16 Αυγούστου 1905) από τον Οίκο της Έσσης ήταν λανδγράβος της Έσσης-Φίλιππσταλ-Μπάρχφελντ (1854 - 1866) και μετά τιτουλάριος μόνο (1866 - 1905).

 Ο Αλέξιος Γουλιέλμος Ερνέστος Φίλιππος γεννήθηκε στο Μπουργκστάινφουρτ και ήταν ο πρωτότοκος γιος του Καρόλου της Έσσης-Φίλιπσταλ-Μπάρχφελντ και της Σοφίας, κόρης του Λουδοβίκου Γουλιέλμου Γέλδρικου Ερνέστου του Μπέρτχαϊμ & Στάινφουρτ. Διαδέχθηκε το 1854 τον πατέρα του που απεβίωσε. Ήταν τιμητικά στρατηγός του Ιππικού της Πρωσίας. Από το 1866 ήταν μέλος της Πρωσικής Άνω Βουλής των Λόρδων και ιππότης του Τάγματος του Μέλανος Αετού. Η Πρωσία προσάρτησε το εκλεκτοράτο της Έσσης από το 1866, συμπεριλαμβανομένου του Μπάρχφελτ. Ο Αλέξιος και ο γιος του τρίτου εξαδέλφου του Ερνέστος της Έσσης-Φίλιπσταλ, έλαβαν μαζί ως αποζημίωση 300.000 μάρκα ετησίως. Τους δόθηκαν επίσης τρία κάστρα: το κάστρο την πόλης του Χάναου, το κάστρο του Ρότενμπουργκ και το κάστρο Σένφελντ στο Κάσσελ. Το 1890 απεβίωσε ο μικρότερος αδελφός του Γουλιέλμος. Ο ίδιος ο Αλέξιος απεβίωσε το 1905 στο Χερλεσχάουζεν σε ηλικία 76 ετών, άτεκνος και τον διαδέχθηκε ο γιος του Γουλιέλμου, Χλωδοβίκος. Νυμφεύτηκε το 1854 τη Λουίζα των Χοεντσόλλερν, κόρη του Καρόλου της Πρωσίας. Δεν απέκτησαν απογόνους και χώρισαν το 1861. Preußisches Jahrbuch. Dritter Jahrgang, Berlin 1863, S. 191
Τεχνολογικό Πανεπιστήμιο του Λούλεο

Το Τεχνολογικό Πανεπιστήμιο του Λούλεο (Luleå University of Technology) της Σουηδίας, συντομογραφικά γνωστό ως LTU, είναι το βορειότερο τεχνολογικό πανεπιστήμιο της Σκανδιναβίας. Διαθέτει τέσσερις πανεπιστημιουπόλεις οι οποίες βρίσκονται στις πόλεις: Λούλεο (Luleå), Κιρούνα (Kiruna), Σελεφτιού (Skellefteå) και (Πίτεο) Piteå.

 Το πανεπιστήμιο ιδρύθηκε την 1η Ιουνίου 1971 στη Luleå, με την ονομασία, Högskoleenheten i Luleå. Η επίσημη ονομασία του στη συνέχεια έγινε, Luleå University College). Το 1997, από τη Σουηδική κυβέρνηση το πανεπιστημιακό καθεστώς και έκτοτε είναι γνωστό ως Τεχνολογικό Πανεπιστήμιο του Λούλεο. Το 1977 συγχωνεύτηκε με το παλαιότερο εκπαιδευτικό κολέγιο του Luleå και ένα χρόνο αργότερα δημιουργήθηκε το Piteå School of Music. Είναι δημόσιο πανεπιστήμιο της Σουηδίας. Η κύρια πανεπιστημιούπολη έχει ως έδρα την πόλη Luleå, στην πόλη Kiruna εδρεύει το τμήμα Διαστημικής Επιστήμης, στην πόλη Skellefteå έχουν έδρα τα τμήματα: Τεχνολογίας Ξύλου, Τρισδιάστατης Γραφικής, και Μηχανικής Υπολογιστών. Τέλος, στην πόλη Piteå εδρεύει το τμήμα Μουσικής και Μέσων. Πρύτανης του εν λόγω πανεπιστημίου είναι η καθηγήτρια Birgitta Bergvall-Kåreborn. Σήμερα έχει 1.700 μέλη πανεπιστημιακού προσωπικού και περίπου 17.200 φοιτητές. Το σουηδικό πανεπιστήμιο LTU σήμερα προφέρει 17 διαφορετικά μεταπτυχιακά προγράμματα σπουδών, μεταξύ άλλων, στα αντικείμενα: πολιτικής μηχανικής, αστικής δόμησης, τεχνολογίας ξύλου, διαστημικού σχεδιασμού, επιστήμης δεδομένων, γεωμηχανικής, διεθνών σπουδών, κ.α. Επίσημο ιστότοπος
Μούστος

Ο μούστος ή γλεύκος (το) είναι ο χυμός που παράγεται από την σύνθλιψη (πάτημα) των καρπών του κλήματος, δηλαδή από τα σταφύλια. Παίρνει το χρώμα του από τις χρωστικές ουσίες του φλοιού των σταφυλιών, οπότε μπορεί να είναι λευκωπός έως ερυθρός, με υψηλή περιεκτικότητα σε σάκχαρα. Χρησιμοποιείται για την παραγωγή διαφόρων προϊόντων, όπως του κρασιού ή οίνου μετά από αλκοολική ζύμωση, καθώς και παραδοσιακών προϊόντων όπως το πετιμέζι, τη μουσταλευριά, τα μουστοκούλουρα, την πετιμεζόπιτα. Ο μούστος δημιουργείται με σύνθλιψη μεγάλων ποσοτήτων στα πιεστήρια των οινοπαραγωγών ή και σε μικρές ποσότητες στα πατητήρια των σπιτιών για οικιακή χρήση.

 Πετιμέζι ονομάζεται το παχύρρευστο προϊόν από το μούστο των σταφυλιών μετά από βράσιμο, χωρίς προηγούμενη ζύμωση, το οποίο χρησιμοποιείται από τους Έλληνες και χρησιμοποιήθηκε και από τους αρχαίους Ρωμαίους. Οι Ρωμαίοι το χρησιμοποίησαν στη μαγειρική σε διάφορες εκδόσεις από πετιμέζι με ονομασίες sapa, defrutum και carenum. Η τουρκική του ονομασία είναι Pekmez. Μεγάλη εξειδίκευση παρατηρείται στην Κρήτη, στη Ζάκυνθο και σε διάφορα άλλα μέρη της Ελλάδας. Το πετιμέζι παράγεται από το παρατεταμένο βράσιμο μούστου για ώρες, μέχρι να γίνει σκούρο και σιροπιαστό και διατηρείται για μεγάλο χρόνο. Αποτελούσε μια από τις αρχαίες γλυκαντικές ουσίες, μαζί με το μέλι και χρησιμοποιείτο σαν υποκατάστατο της ζάχαρης, όταν η ζάχαρη ήταν πάρα πολύ ακριβή ή για υγιεινή διατροφή. Η γεύση του δεν είναι μόνο γλυκιά, αλλά πολύ πιο σύνθετη, με ελαφρά πικρό υπόβαθρο. Χρησιμοποιείται σε γλυκά κατά το ψήσιμο και επίσης ως ένα γλυκό επικάλυμμα για μερικά φαγητά, γλυκά ή σαλάτες. Χρησιμοποιείται σήμερα σε ολόκληρη την Ελλάδα και μπορεί να παράγεται για χρήση στο σπίτι, ή για πώληση στο εμπόριο με διάφορες εμπορικές ονομασίες. Υπάρχουν ανοιχτόχρωμα και σκουρόχρωμα σιρόπια και αυτά εξαρτώνται από τον τύπο του σταφυλιού που χρησιμοποιείται, καθώς και από τον τρόπο που το βράζουμε (σε κατσαρόλες σε μεγάλες ποσότητες οπότε γίνεται σκούρο ή λίγο-λίγο στο τηγάνι, οπότε γίνεται ανοιχτόχρωμο). Το πετιμέζι δεν πρέπει να συγχέεται με τον μούστο. Μούστος είναι ο χυμός (γλεύκος) που παράγεται όταν στύψουμε τα σταφύλια, χωρίς βράσιμο. Ο βρασμένος μούστος ονομάζεται και κομμένος μούστος. Ανάλογα με τον χρόνο βρασίματος παράγεται πετιμέζι σε διάφορες πυκνότητες. Τα μουστοκούλουρα παράγονται με βασικό υλικό το μούστο από τα τέλη Αυγούστου έως τις αρχές Δεκεμβρίου, ή με πετιμέζι ολόκληρο τον χρόνο. Είναι σκούρα, τραγανά και αρωματικά. Τα περισσότερα ελληνικά αρτοποιεία πωλούν μουστοκούλουρα και το καθένα έχει τη δική του συνταγή. Μπορεί να είναι είτε μικρά και σκληρά, ή μεγάλα και εύθραυστα. Μουσταλευριά είναι μια κρέμα. Όπως το όνομά της δηλώνει, γίνεται από μούστο και αλεύρι. Η κρέμα μπορεί να γίνεται με αλεύρι, ή ένα συνδυασμό από το άμυλο καλαμποκιού και αλεύρι. Σήμερα, οι περισσότεροι μάγειροι χρησιμοποιούν μόνο το άμυλο καλαμποκιού. Η αρχαία Κρητική μουσταλευριά χύνεται σε ένα δίσκο, κόβεται σε σχήμα μπακλαβά, στεγνώνει κάτω από τον ήλιο και διατηρείται σε μεγάλα πήλινα βάζα για το χειμώνα. Πετιμεζόπιτα, είναι μια πικάντικη πίτα με βασικό υλικό το πετιμέζι. Έχει γεύση που θυμίζει πίτα, καρότο και τζίντζερ.
304

Η τρέχουσα σελίδα αφορά το έτος 304 κατά το Γρηγοριανό ημερολόγιο Το έτος 304 (CCCIV ) ήταν ένα δίσεκτο έτος που ξεκινούσε το Σάββατο. Εκείνη την εποχή ήταν γνωστό ως το Έτος των Υπάτων Βαλερίου και Βαλερίου (ή, λιγότερο γνωστό, το Έτος 1057 από Κτήσεως Κόσμου). Η ονομασία 304 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.

 Ρωμαϊκή Αυτοκρατορία 12 Μαΐου - Ο Ρωμαίος αυτοκράτορας Διοκλητιανός διατάσσει τον αποκεφαλισμό του 14χρονου Παγκράτιου. Ο Αυτοκράτορας Διοκλητιανός εκδίδει τέσσερα διατάγματα αποσκοπώντας στην καταστροφή του Χριστιανισμού: οι εκκλησίες να αποσυναρμολογηθούν, οι κληρικοί να φυλακιστούν και οι ακόλουθοί τους να θυσιάσουν τους ειδωλολατρικούς θεούς στο βωμό του θανάτου. Εκείνοι εκτελούσαν συμπεριλαμβανομένης της Αγνής της Ρωμαίας, ενός 12-χρονου κοριτσιού που απαρνήθηκε το γάμο και αφιέρωσε την παρθενιά της στο Θεό. Καλοδεχούμενη ως μάρτυρας, αυτή θα τιμηθεί ως προστάτιδα αγία της αγνότητας, των κηπουρών, των θυμάτων βιασμού και των ασπίλων. Ο Κωνστάντιος Χλωρός νικά τους Αλαμαννούς και οχυρώνει την πόλη της Κωνσταντίας (Γερμανία). Ο Διοκλητιανός διεξάγει μία εκστρατεία εναντίον των Καρπατών στον Ίστρο Ποταμό (Δούναβη) και αρρωσταίνει σοβαρά. Μία Θριαμβική αψίδα χτίζεται για το Διοκλητιανό στη Ρώμη. Ασία Δεκαέξι Βασίλεια: η Εξέγερση του Γου Χου εγκαθιδρύει το Βασίλειο των Χαν υπό το Λου Γιουάν. Το Σιτσουάν αποκτά την ανεξαρτησία του από την Κίνα. Ο Μποϊρού γίνεται βασιλιάς του Κορεατικού βασιλείου του Μπεκτζέ. Θρησκεία 25 Οκτωβρίου - Ο Πάπας Μαρκελλίνος πεθαίνει μετά από μία 8-ετή περίοδο. Ο παπικός θρόνος θα παραμείνει κενός μέχρι το 308. 25 Οκτωβρίου - Πάπας Μαρκελλίνος 25 Δεκεμβρίου - Αγία Αναστασία η Φαρμακολύτρια Σε απροσδιόριστη ημερομηνία Αγία Άφρα (μαρτύρησε στη φωτιά) Αγίες Αγάπη, Χιονία και Ειρήνη (μαρτύρησαν) Αγία Αγνή (μαρτύρησε) Άγιος Αλβανός (πιθανώς το 309) Μπονσιό του Μπεκτζέ, βασιλιάς του Μπεκτζέ (Κορέα) Άγιος Φλωριανός (μαρτύρησε) Άγιος Γοργώνιος της Νικομήδειας (μαρτύρησε) Αγία Ιουλιανή της Νικομήδειας (μαρτύρησε) Αγία Λουκία των Συρακουσών (μαρτύρησε) Αγία Μαρίνα (μαρτύρησε) Άγιος Παγκράτιος ο Ρωμαίος (μαρτύρησε) Αγία Φιλομένα (μαρτύρησε) Σίμα Άι, Κινέζος πρίγκιπας της Δυναστείας των Τζιν (γεννιέται το 277) Άγιοι Θεοδώρα και Δίδυμος (μαρτύρησαν) Άγιος Βικέντιος της Σαραγόσας (μαρτύρησε)
Οπλίτης

Ο οπλίτης στην αρχαιότητα, ο στρατιώτης δηλαδή του πεζικού με βαρύ οπλισμό που πολεμούσε σε σχηματισμό φάλαγγας, ήταν ο κατεξοχήν πολεμιστής της κλασικής Ελλάδας. Ήταν βαριά οπλισμένος με δόρυ, θώρακα και μεγάλη ασπίδα. Το όνομα οπλίτης (ὁπλίτης) προέρχεται από την ονομασία της μεγάλης στρογγυλής ασπίδας (ὅπλον).

 Για την προστασία του σώματος, αρχικά, οι οπλίτες φορούσαν κωδωνόσχημο θώρακα, ο οποίος λόγω της μονοκόμματης κατασκευής του, περιόριζε σημαντικά την ευκινησία του οπλίτη. Για αυτό, υιοθετήθηκε ο λινοθώρακας, ο οποίος προσέφερε μεγάλη ευκινησία και ποικιλία κινήσεων (απαραίτητη για την εκτέλεση του ωθισμού), καθώς και υψηλά επίπεδα προστασίας. Ο κωδωνόσχημος θώρακας, ήταν μπρούτζινος, ενώ ο λινοθώρακας έφερε ορειχάλκινες φολίδες. Για να προστατεύσουν τα πόδια από τα γόνατα έως τον αστράγαλο, χρησιμοποιούσαν περικνημίδες από ορείχαλκο. Οι ασπίδες των οπλιτών ήταν μεγάλες ( 1 μέτρο διάμετρος), κατασκευασμένες από ξύλο, φέροντας όμως μεγάλη ορειχάλκινη επένδυση. Τα πολεμικά όπλα τους ήταν ένα μακρύ δόρυ 2-3 μέτρα σε ύψος και ένα κοντό ( 40-50 εκ.) σιδερένιο ξίφος.Πολλές φορές, διέθεταν και εφεδρικά ξίφη. Οι περικεφαλαίες ήταν μπρούντζινες και είχαν συχνά στην κορυφή λοφίο από ουρά αλόγου. Τα μεγαλόπρεπα λοφία ήταν γνώρισμα των υψηλόβαθμων οπλιτών. Με το πέρασμα του χρόνου, οι τύποι περικεφαλαίας άλλαζαν, καθώς έπρεπε να συμβαδίζουν με τις ανάγκες της εποχής. Ο παλαιότερος τύπος ελληνικής περικεφαλαίας ήταν ένα κράνος που κάλυπτε όλο το κεφάλι, αφήνοντας άνοιγμα για το πρόσωπο, έχοντας όμως προέκταση που κάλυπτε την μύτη. Χρησιμοποιήθηκε μέχρι τον 7ο αιώνα π.Χ. Η κορινθιακή περικεφαλαία κάλυπτε τη μύτη, άφηνε κενό για τα μάτια και το στόμα του οπλίτη, καθώς και για τα αυτιά του, και κάλυπτε όλο το υπόλοιπο κεφάλι. Εξέλιξή της ήταν η ιλλυρική. Αργότερα, εμφανίσθηκε η χαλκιδική. Στο διάστημα μεταξύ 5ου αιώνα και 2ου αιώνα, χρησιμοποιούταν και η θρακική περικεφαλαία, κυρίως όμως από το ιππικό. Η τελευταία είχε υψηλή κορυφή μπροστά και προφύλασσε τα μάγουλα. Αντί να αγωνίζονται οι στρατιώτες σώμα με σώμα,όπως γινόταν τα παλαιότερα χρόνια, οι οπλίτες αγωνίζονταν σε σχηματισμό φάλαγγας. Αυτό σήμαινε πολεμιστές παρατεταγμένους κατά μέτωπο σε διάφορες σειρές, οπλισμένους με ακόντια και ασπίδες. Παραταγμένοι έτσι οι στρατιώτες, αποτελούν ανυπέρβλητο φραγμό για τις εχθρικές επιθέσεις. Η φάλαγγα μπορούσε να χρησιμοποιηθεί για να διασπάσει την εχθρική παράταξη. Οι στρατιώτες της φάλαγγας ήταν πολύ καλά εκπαιδευμένοι κι είχαν απόλυτη πειθαρχία. Ο κάθε στρατιώτης προστατευόταν από την δική του ασπίδα και από την ασπίδα του στρατιώτη στα δεξιά του. Η ελληνική φάλαγγα περιελάμβανε πλήθος οπλιτών. Είχε βάθος 8 ή 12 ζυγών (ήταν το ισχυρότερο, αλλά και το πιο βραδυκίνητο τμήμα κάθε στρατού). Αξιολογότερες φάλαγγες ήταν η σπαρτιατική, η θηβαϊκή και η μακεδονική. Φάλαγγα Σπαρτιατική φάλαγγα Λοξή φάλαγγα Μακεδονική φάλαγγα Jane Chisholm, Lisa Miles, Struan Reid "Εγκυκλοπαίδεια της αρχαίας Ελλάδας", Εκδόσεις Άγκυρα. «Ο Έλληνας οπλίτης στην αρχαιότητα» (PDF). Αφιέρωμα από το Γενικό Επιτελείο Στρατού. Αρχειοθετήθηκε από το πρωτότυπο (pdf) στις 19 Νοεμβρίου 2011. Ανακτήθηκε στις 21 Μαρτίου 2010.
61 Δανάη

Η Δανάη (Danaë) είναι ένας μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 7,68. Ανακαλύφθηκε το 1860 από τον Χέρμαν Γκόλντσμιντ, ο οποίος παρατηρούσε από το Παρίσι και της έδωσε το όνομα της μητέρας του Περσέα στην ελληνική μυθολογία.

 Η μέση διάμετρος της Δανάης υπολογίσθηκε σε 82,0 χλμ., ενώ η μάζα της εκτιμάται σε 320 τρισεκατομμύρια τόνους με μέση πυκνότητα 1,1 gr/cm³. Η μέση επιτάχυνση της βαρύτητας στον ισημερινό της Δανάης είναι 1,26 cm/sec² (776 φορές μικρότερη από την αντίστοιχη γήινη), ενώ η μέση ταχύτητα διαφυγής υπολογίζεται σε 32,2 m/sec (116 χιλιόμετρα την ώρα).Ο φασματικός τύπος της Δανάης είναι S (λιθώδης). Το άλβεδό της είναι 0,222 και η μέση θερμοκρασία στην επιφάνειά της εκτιμάται σε 118 βαθμούς C κάτω από το μηδέν. Η Δανάη περιστρέφεται γύρω από τον εαυτό της μία φορά κάθε 11 ώρες και 27 λεπτά. Η ύπαρξη ενός δορυφόρου γύρω από τη Δανάη προτάθηκε το 1985 με βάση την καμπύλη φωτός της και σε απόσταση 101 χλμ. από αυτή. Οι διαστάσεις του εκτιμήθηκαν σε 55×30×30 χλμ. και η πυκνότητά του ίση με αυτή της Δανάης. Τροχιά από το JPL (Java) / Εφημερίδα
Μοχάμεντ Μπεν

Ο Μπεν Ναμπουχάνε Ελ Φαρντού Μοχάμεντ (El Fardou Ben Nabouhane αραβικά: الفردو محمد بن نبوهان) , γνωστός και ως Μπεν Μοχάμεντ, γεννήθηκε 10 Ιουνίου 1989), είναι Κομοριανός διεθνής επαγγελματίας ποδοσφαιριστής που αγωνίζεται ως επιθετικός στο πρωτάθλημα της Σερβίας, για τον Ερυθρό Αστέρα. Είναι πρώτος σκόρερ στην ιστορία της Εθνικής ομάδας της χώρας του με 16 γκολ.

 Ο Μπεν εισήχθη το 2000, σε ηλικία 11 ετών στις ακαδημίες της ΖΣ Σαιν-Πιερουάζ ομάδα της Ρεϋνιόν. Στη Σαιν Πιερουάζ παρέμεινε για έξι ολόκληρα χρόνια και το 2006 μεταπήδησε στη Γαλλία για λογαριασμό της Χάβρης. Την πρώτη του σεζόν στη γαλλική ομάδα αγωνιζόταν στις ρεζέρβες ωστόσο ένα χρόνο αργότερα προβιβάστηκε στην πρώτη ομάδα και αγωνίστηκε στη Λιγκ 2, τη δεύτερη κατηγορία ποδοσφαίρου της Γαλλίας.Το 2008, ο Μπεν δόθηκε δανεικός για ένα χρόνο στη Βαν, ωστόσο το 2009 αποκτήθηκε από την ομάδα με κανονική μεταγραφή. Στη Βαν ΟΚ παρέμεινε μέχρι το 2013 έχοντας καταφέρει να πετύχει 55 γκολ σε σύνολο 120 εμφανίσεων.Κατά τη μεταγραφική περίοδο του καλοκαιριού του 2013, ο Μπεν ταξίδεψε στην Ελλάδα για λογαριασμό της Βέροιας, με την οποία υπέγραψε διετές επαγγελματικό συμβόλαιο συνεργασίας. Στην ομάδα της Βέροιας παρέμεινε για δύο χρόνια πετυχαίνοντας συνολικά στο ελληνικό πρωτάθλημα 25 γκολ. Τη σεζόν 2013-14 ήταν τρίτος σκόρερ του πρωταθλήματος με 15 γκολ.Τον Ιανουάριο του 2015, ο Μπεν ήρθε σε συμφωνία με τον πρωταθλητή Ελλάδας Ολυμπιακό, στον οποίο ενσωματώθηκε το καλοκαίρι του ίδιου έτους. Ο Μπεν στάθηκε ιδιαίτερα άτυχος καθώς λίγο πριν το τέλος της αγωνιστικής περιόδου 2014-15, έπαθε ρήξη χιαστών και έμεινε εκτός αγωνιστικής δράσης για 6 μήνες. Μετά την αποθεραπεία του δόθηκε δανεικός σε Λεβαδειακό και Πανιώνιο. Το 2018 μεταγράφηκε στον Ερυθρό Αστέρα Βελιγραδίου.Ο Μπεν πραγματοποίησε το ντεμπούτο του με την Εθνική Κομορών στις 5 Μαρτίου 2014 στον φιλικό αγώνα της χώρας του με αντίπαλο τη Μπουρκίνα Φάσο. Μέχρι σήμερα, έχει πραγματοποιήσει με την εθνική ομάδα ποδοσφαίρου της χώρας του 32 συμμετοχές ενώ είναι και αρχηγός και έχει καταφέρει να πετύχει και 16 γκολ. Πρωταθλητής Γαλλίας της Λιγκ 2 με την Χάβρη το 2008 Κατάλογος κορυφαίων διεθνών σκόρερ ποδοσφαίρου ανδρών ανά χώρα Το προφίλ του Μπεν στο transfermarkt.co.uk Στον Ολυμπιακό ο Μπεν Ρήξη χιαστών ο Μπεν
Μαγούλα Αχαΐας

Για οικισμούς με ίδια ονομασία, δείτε: Μαγούλα.Η Μαγούλα είναι πεδινός οικισμός του Νομού Αχαΐας, αποτελεί τμήμα της Τοπικής Κοινότητας Κάτω Καστριτσίου, και σύμφωνα με το «Πρόγραμμα Καλλικράτης» από 1/1/2011 ανήκει στο διευρυμένο Δήμο Πατρέων.

 Η ονομασία «Μαγούλα» φαίνεται να σχετίζεται με τη μορφολογία του εδάφους της περιοχής, δηλ. από τη λέξη «μαγούλα» που σημαίνει λόφος ή έξαρση της γης. Σύμφωνα με τοπικές μαρτυρίες η περιοχή όπου βρίσκεται ο οικισμός ονομάζεται και «Ξηρόκαμπος». Η περιοχή που βρίσκεται ο σημερινός οικισμός της Μαγούλας κατοικήθηκε από κατοίκους των γειτονικών χωριών Άνω Καστρίτσι και Κάτω Καστρίτσι, οι οποίοι ίδρυσαν τον οικισμό. Η κατοίκηση εκεί έγινε τη χρονική περίοδο λίγο πριν και λίγο μετά το Β΄ Παγκόσμιο Πόλεμο ενώ όλη η τριγύρω περιοχή αποτελούσε νωρίτερα εύφορη περιοχή για τις καλλιέργειες των κατοίκων των χωριών του Καστριτσίου, περιοχή με ήπιο κλίμα. Η Μαγούλα είναι σχετικά καινούριος οικισμός καθώς αναγνωρίστηκε ως τέτοιος στις 05/04/1981, όταν και υπήχθη στην τότε Κοινότητα Κάτω Καστριτσίου. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Ρίου ως τμήμα του πρώην Δημοτικού Διαμερίσματος Κάτω Καστριτσίου. Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής: Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012). Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9. Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), Λεξικό Διοικητικών Μεταβολών των Δήμων και Κοινοτήτων (1912-2001), Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3. Ν.Ι. Λυμπέρη, Οδηγός Πατρών, Πάτρα 2005, 4η έκδοση. Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010. Αλέξιος Παναγόπουλος, Ιστορικό λεξικό περιοχής Δήμου Ρίου Νομού Αχαΐας (από την αρχαιότητα μέχρι σήμερα), Εκδόσεις «περί τεχνών», Πάτρα 2003, λήμμα Μαγούλα. ISBN 960-8260-32-9. Κώστας Ν. Τριανταφύλλου, Ιστορικόν Λεξικόν των Πατρών, Τόμοι Α΄-Β΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Καστρίτσι, λήμμα Μαγούλα. Ε.Ε.Τ.Α.Α. - Διοικητικές μεταβολές Μαγούλας Αχαΐας. eetaa.gr. Ανακτήθηκε: 29/07/2018. Ε.Ε.Τ.Α.Α. - Διοικητικές μεταβολές Κοινότητας Κάτω Καστριτσίου Αχαΐας. eetaa.gr. Ανακτήθηκε: 29/07/2018. Ε.Ε.Τ.Α.Α. - Διοικητικές μεταβολές Δήμου Πατρέων. eetaa.gr. Ανακτήθηκε: 29/07/2018. Ε.Ε.Τ.Α.Α. - Διοικητικές μεταβολές Δήμου Ρίου. eetaa.gr. Ανακτήθηκε: 29/07/2018. Η Μαγούλα στο χάρτη. topoguide.gr. Ανακτήθηκε: 29/07/2018.
Equator

Το Equator είναι ο 16ος στούντιο δίσκος του βρετανικού χαρντ ροκ συγκροτήματος Uriah Heep, ο πρώτος τους ο οποίος κυκλοφόρησε μέσω της εταιρείας "Portrait" στην Ευρώπη και της "Columbia Records" στην Αμερική. Αυτός ήταν ο τελευταίος δίσκος των Uriah Heep με τον Πήτερ Γκόλμπι στα φωνητικά και τον Τζον Σινκλέρ στα πλήκτρα, αφού μετά την περιοδεία για την προώθηση του δίσκου αντικαταστάθηκαν από τον Μπέρνι Σο και τον Φιλ Λανζόν, αντίστοιχα, οι οποίοι παραμένουν στο συγκρότημα μέχρι σήμερα. Αρχικός αντικαταστάτης του Γκόλμπι ήταν ο Στεφ Φοντέην, ο οποίος όμως, δεν ηχογράφησε ποτέ με τους Uriah Heep. Το "Equator" ήταν ο πρώτος από μία αλληλουχία δίσκων του συγκροτήματος, οι οποίοι κυκλοφόρησαν σε μία μακρά περίοδο εμπορικής παρακμής για τους Uriah Heep. Η μοναδική χώρα στους καταλόγους της οποίας κατάφερε να μπει ο δίσκος ήταν η Μεγάλη Βρετανία, φθάνοντας μόλις στο # 79.

 1. Rockarama (Box, Goalby, Bolder, Sinclair, Kerslake) - 4:31 2. Bad Blood (Box, Goalby, Bolder, Sinclair, Kerslake) - 3:33 3. Lost One Love (Box, Goalby, Bolder, Sinclair, Kerslake) - 4:42 4. Angel (Box, Goalby, Bolder, Sinclair, Kerslake) - 4:49 5. Holding On (Box, Goalby, Bolder, Sinclair, Kerslake) - 4:22 6. Party Time (Box, Goalby, Bolder, Sinclair, Kerslake) - 4:22 7. Poor Little Rich Girl (Box, Goalby, Bolder, Sinclair, Kerslake) - 6:34 8. Skools Burnin' (Box, Goalby, Bolder, Sinclair, Kerslake) - 4:24 9. Heartache City (Box, Goalby, Bolder, Sinclair, Kerslake) - 5:02 10. Night of the Wolf (Box, Goalby, Bolder, Sinclair, Kerslake) - 4:35 Equator (άλμπουμ) Επίσημη κυκλοφορία: Μάρτιος 1985 Το "Equator" ηχογραφήθηκε από τους εξής μουσικούς: Πήτερ Γκόλμπι - φωνητικά Μικ Μποξ - κιθάρα Τζον Σινκλέρ - πλήκτρα Τρέβορ Μπόλντερ - μπάσο Λι Κέρσλεηκ - τύμπανα Uriah Heep 1970-2012, Tapio Minkkinen, [1] Equator - Uriah Heep | Songs, Reviews, Credits, Awards | AllMusic ChartArchive - Uriah Heep
Λαβρέντι Μπέρια

Ο Λαβρέντι Πάβλοβιτς Μπέρια (γεωργιανά: ლავრენტი პავლეს ძე ბერია, ρωσικά: Лаврентий Павлович Бéрия, 29 Μαρτίου 1899 – 23 Δεκεμβρίου 1953) ήταν Σοβιετικός πολιτικός, επικεφαλής του σοβιετικού μηχανισμού ασφαλείας και των μυστικών υπηρεσιών υπό τον Στάλιν.

 Ο Λαβρέντι Πάβλοβιτς Μπέρια γεννήθηκε στις 29 Μαρτίου 1899 στην Γεωργία που ανήκε στην Ρωσική Αυτοκρατορία. Προς το τέλος της περιόδου των σταλινικών εκκαθαρίσεων (1936-1940) είχε γίνει αναπληρωτής και στη συνέχεια επικεφαλής της NKVD αντικαθιστώντας τον Νικολάι Γιεζόφ και διεξήγαγε εκκαθάριση και στην ίδια τη NKVD. Ο Μπέρια άσκησε τη μεγαλύτερη επιρροή του κατά τη διάρκεια και μετά τον Β΄ Παγκόσμιο Πόλεμο και αμέσως μετά τον θάνατο του Στάλιν το 1953, όταν, ως πρώτος αντικαταστάτης του Πρωθυπουργού, εφάρμοσε μια σύντομη εκστρατεία φιλελευθεροποίησης. Ο Μπέρια υπήρξε ο μακροβιότερος και έχων τη μεγαλύτερη επιρροή από τους αρχηγούς της μυστικής αστυνομίας του Στάλιν, με το αποκορύφωμα αυτής της επιρροής να λαμβάνει χώρα κατά τη διάρκεια και μετά τον Β΄ Παγκόσμιο Πόλεμο. Διαρκώς διοικούσε τεράστιες μονάδες του σοβιετικού κράτους και υπηρέτησε ως ντε φάκτο Στρατάρχης της Σοβιετικής Ένωσης, επικεφαλής των επιχειρησιακών μονάδων της NKVD και υπεύθυνος για τις αντιπαρτιζανικές επιχειρήσεις στο Ανατολικό Μέτωπο στη διάρκεια του Β΄ Παγκόσμιου Πόλεμου, αλλά και ενεργώντας ως οπισθοφυλακή για τον εκφοβισμό χιλιάδων «προδοτών, παραιτημένων, δειλών και μονίμως επικαλούμενων ασθένεια». Ο Μπέρια διοίκησε το αχανές σύμπλεγμα των στρατοπέδων εργασίας του Γκουλάγκ και ήταν ο κυρίως υπεύθυνος για την παρακολούθηση οργανισμών μυστικής άμυνας που έγιναν γνωστοί με το όνομα σαράσκα και οι οποίοι έπαιξαν σημαντικό ρόλο στην πολεμική προσπάθεια. Έπαιξε επίσης αποφασιστικό ρόλο στον συντονισμό των Σοβιετικών Παρτιζάνων, αναπτύσσοντας ένα εντυπωσιακό δίκτυο κατασκοπείας και σαμποτάζ πίσω από τις γερμανικές γραμμές. Παρακολούθησε τη Διάσκεψη της Γιάλτας στο πλευρό του Στάλιν, ο οποίος τον σύστησε στον Πρόεδρο των ΗΠΑ, Φραγκλίνο Ρούζβελτ ως "ο δικός μας Χίμλερ". Μετά τον πόλεμο οργάνωσε την κομμουνιστική κατάληψη των χωρών της Κεντρικής και Ανατολικής Ευρώπης. Η ασυμβίβαστη σκληρότητα με την οποία ο Μπέρια ασκούσε τα καθήκοντά του και η ικανότητά του να παράγει αποτελέσματα κορυφώθηκε στην επιτυχία του όσον αφορά την παρακολούθηση του σοβιετικού προγράμματος παραγωγής ατομικής βόμβας. Ο Στάλιν τού είχε δώσει απόλυτη προτεραιότητα και το πρόγραμμα ολοκληρώθηκε σε λιγότερο από πέντε χρόνια στο μεγαλύτερο μέρος του λόγω της σοβιετικής κατασκοπείας ενάντια στη Δύση που οργανώθηκε από τη NKVD του Μπέρια. Αποτέλεσε για σύντομο διάστημα μέρος της κυβερνώσας τρόικας με τον Γκεόργκι Μαλενκόφ και τον Βιατσεσλάβ Μόλοτωφ. Παρ' όλα αυτά, την ίδια χρονιά αυτός συνελήφθη και εκτελέστηκε από τους πολιτικούς του αντιπάλους. Ισχυρίστηκε ότι είχε δηλητηριάσει τον Στάλιν, σύμφωνα με τις αναμνήσεις του Μόλοτωφ.
Αντίδοτο

Το αντίδοτο είναι χημική ουσία η οποία εξουδετερώνει ή περιορίζει την βλαπτική ενέργεια ενός δηλητηρίου σε ένα ζωντανό οργανισμό. Το αντίδοτο μετά τη χορήγησή του δρα άμεσα πάνω στην τοξίνη ή πάνω στον υποδοχέα στον οποίο προσδένεται, είτε αδρανοποιώντας την είτε μειώνοντας τις ανεπιθύμητες επιδράσεις της.Αν και στις περισσότερες περιπτώσεις δηλητηρίασης η αντιμετώπιση είναι συντηρητική, σε κάποιες περιπτώσεις η χορήγηση αντιδότου εγκαίρως μπορεί να μειώσει δραματικά ή τουλάχιστον να εμποδίσει την εξέλιξη της δηλητηρίασης, αυξάνοντας την επιβίωση. Λιγότερο από το 2% των τοξινών έχουν αναγνωρισμένο αντίδοτο.

 Γενικά τα αντίδοτα ανάλογα με τον τρόπο δράσης τους χωρίζονται σε τέσσερις κατηγορίες. Αυτές είναι: μείωση των επιπέδων ενεργής τοξίνης, μπλοκάρισμα του σημείου πρόσδεσης, μείωση των τοξικών μεταβολιτών και αντιμετώπιση των επιδράσεων της τοξίνης.Ο ενεργός άνθρακας είναι παράδειγμα μη ειδικού αντιδότου το ποίο δρα προσδένοντας πάνω στη τοξίνη και αποτελεί το πιο κοινό αντίδοτο αυτού του είδους. Επίσης υπάρχουν και χηλικές ενώσεις οι οποίες προσδένονται εξειδικευμένα πάνω σε τοξίνες, καθώς και ανοσοθεραπείες με αντισώματα. Άλλα αντίδοτα δρουν ανταγωνιστικά στα ένζυμα ή τους υποδοχείς τα οποία επηρεάζουν τις τοξίνες (όπως η αιθανόλη σε περίπτωση δηλητηρίασης από μεθανόλη), ενισχύουν τη δράση των ενζύμων. Κάποια άλλα αντίδοτα μειώνουν το σχηματισμό τοξικών μεταβολιτών, όπως στην περίπτωση της Ν-ακετυλοκυστεΐνης στην τοξικότητα από παρακεταμόλη.
Τομάζος (όνομα)

Το Τομάζος είναι αντρικό κύριο όνομα που απαντά σε ορισμένες περιοχές της Ελλάδας. Από τα σπάνια σήμερα ονόματα, το συναντούμε στα Επτάνησα, τις Κυκλάδες, τα Δωδεκάνησα, την Κρήτη, περιοχές όπου επεκράτησαν παλιότερα οι Ενετοί και οι Γενουάτες ή αργότερα οι Ιταλοί. Ο Αθανάσιος Μπούτουρας το περιλαμβάνει στην κατηγορία των «Ονομάτων εκ ξένων λαών». Το όνομα αντιστοιχεί στο ελληνικά αντρικό βαφτιστικό Θωμάς. Ο γυναικείος τύπος του ονόματος είναι Τομάζα και Τομαζίνα.

 Το όνομα προέρχεται από το αντρικό ιταλικό όνομα Tommaso ή Tomaso, το οποίο με τη σειρά του προέρχεται από το λατινικό Thomas (στη βυζαντινή περίοδο Thomasus), και αυτό από το μεταγενέστερο ελληνικό όνομα Θωμάς. Τύποι του ονομάτος σε διάφορες περιοχές είναι οι ακόλουθοι: Τομάζος, στην Κίμωλο, στη Λέρο και την Αστυπάλαια, στη Θήρα, στη Σύρο· Τομαζής, Τουμαζής, στη Χίο· Τουμάζος, στην Κύπρο — όπου ο Σίμος Μενάρδος θεωρεί ότι προέρχεται από το γαλλικό Thomas — Τουμάς, Τουμαζής, Τουμαζέλλης. Συνήθως, ο Τομάζος γιορτάζει την πρώτη Κυριακή μετά την Πάσχα, την αποκαλούμενη Κυριακή του Θωμά (ή Κυριακή του Αντίπασχα) ή εναλλακτικά στις 6 Οκτωβρίου, ημέρα που η Ορθόδοξη Εκκλησία τιμά τη μνήμη του Θωμά εκ των δώδεκα αποστόλων. Η Καθολική Εκκλησία τιμά τη μνήμη του απόστολου Θωμά στις 3 Ιουλίου. Σύμφωνα με τον Μανόλη Τριανταφυλλίδη, το οικογενειακό όνομα Τομάζος, Τομάζης είναι πατρωνυμικό από τα ιταλικά Σύμφωνα με την Χρυσούλα Τσικριτσή - Κατσιανάκη, στην Κρήτη εμφανίζονται τα οικογενειακά ονόματα Τομαδάκης και Τωμαδάκης· Τομάζος, Τωμαζάκης, Τομαζάνης, Τουμαζάνης· Δομαζάκης· στην Κεφαλονιά, Τουμαζάτος· και στη Ζάκυνθο, Τομαζίνος, Τομαζέλλος, Τομαζέλλης.
Διηπειρωτικό Πρωτάθλημα Ράλι

Το Διηπειρωτικό Πρωτάθλημα Ράλι είναι μια διοργάνωση του Μηχανοκίνητου Αθλητισμού. Είναι διοργάνωση που γίνεται σε όλο τον κόσμο και σιγά σιγά άρχισε να γίνεται δημοφιλής. Μπορεί να θεωρηθεί και ως αντίπαλος του Παγκοσμίου Πρωταθλήματος Ράλι, καθώς έχει φιλοξενήσει χώρες από τις οποίες είχαν φιλοξενήσει το WRC κατά το παρελθόν. Δημιουργήθηκε το 2006 μετά από άδεια της FIA (Ομοσπονδία Αγωνιστικών Αυτοκινήτων) και άρχιζε να επισκέπτεται χώρες που είχαν τις κατάλληλες συνθήκες για αγώνες ράλι. Το 2006 διοργανώθηκα μόλις τέσσερις αγώνες. Από το 2007 έχει πολύ καλές σχέσεις με το Ευρωπαϊκό Πρωτάθλημα Ράλι.

 25-27 Μαΐου - Νότια Αφρική 23-24 Ιουνίου-Βέλγιο 3-5 Αυγούστου- Πορτογαλία 15-17 Σεπτεμβρίου-Ιταλία 9-11 Μαρτίου-Κένυα 11-13 Μαΐου-Τουρκία 23-24 Ιουνίου-Βέλγιο 12-14 Ιουλίου-Ρωσία 3-4 Αυγούστου-Πορτογαλία 24-26 Αυγούστου-Τσεχία 27-29 Σεπτεμβρίου-Ιταλία 25-27 Οκτωβρίου-Ελβετία 9-11 Νοεμβρίου-Κίνα 4-6 Απριλίου-Τουρκία 9-10 Μαΐου-Πορτογαλία 27-28 Ιουνίου-Βέλγιο 12-14 Ιουλίου-Ρωσία 1-2 Αυγούστου-Πορτογαλία (Μαδέιρα) 22-24 Αυγούστου-Τσεχία 12-13 Σεπτεμβρίου-Ισπανία 25-27 Σεπτεμβρίου-Ιταλία 23-25 Οκτωβρίου-Ελβετία 5-7 Δεκεμβρίου-Κίνα 21-24 Ιανουαρίου-Μονακό 5-7 Μαρτίου-Βραζιλία 3-4 Απριλίου-Κένυα 7-9 Μαΐου-Πορτογαλία 18-20 Ιουνίου-Βέλγιο 9-11 Ιουλίου-Ρωσία 30 Ιουλίου-1 Αυγούστου-Πορτογαλία (Μαδέιρα) 21-23 Αυγούστου-Τσεχία 10-12 Σεπτεμβρίου-Ισπανία 24-26 Σεπτεμβρίου-Ιταλία 19-21 Νοεμβρίου-'Σκωτία 19-23 Ιανουαρίου-Μονακό 4-6 Μαρτίου-Βραζιλία 19-21 Μαρτίου-Αργεντινή 29 Απριλίου-1 Μαΐου-Κανάρια Νησιά (Ισπανία) 4-6 Ιουνίου-Σαρδηνία (Ιταλία) | 24-26 Ιουνίου-Βέλγιο 15-17 Ιουλίου-Αζόρες (Πορτογαλία) 5-7 Αυγούστου-Μαδέιρα (Πορτογαλία) 27-29 Αυγούστου-Τσεχία 23-25 Σεπτεμβρίου-Σαν Ρέμο (Ιταλία) 15-17 Οκτωβρίου-Σκωτία 4-6 Νοεμβρίου-Κύπρος 2006 Τζιαγκομενίντο Μπάσο 2007 Ενρίκε Γκαρθία-Οχέδα 2008 Νικολά Βουϊγιόζ 2009 Κρις Μικ Το Διηπειρωτικό Πρωτάθλημα Ράλι μεταδίδεται από το κανάλι Γιουροσπόρτ (Eurosport). Το IRC χρησιμοποιεί ελαστικά της BF Goodrich,της Yokohama και της Pirelli. Και οι τρεις εταιρίες έχουν συμβόλαια από το 2006. Μονακό(2009-) Κύπρος (2010-) Κένυα (2007) και (2009) Βραζιλία (2009-) Νότια Αφρική (2006) Σκωτία ( 2009-) Πορτογαλία (2006) Ισπανία (2008-) Ρωσία (2007-2009) Μαδέιρα (Πορτογαλία) (2008-) Κανάρια Νησιά (Ισπανία) (2010-) Βέλγιο (2006-) Τουρκία (2006-) Κίνα (2007-2008) Αργεντινή ( 2010) Τσεχία (2007-) Αζόρες (Πορτογαλία) (2008-) Σαρδηνία (Ιταλία) (2010-) Σαν Ρέμο (Ιταλία) (2006-) Ελβετία (2007-2008)
GoldSrc

Η GoldSrc, ή Goldsource, είναι μια καινή ονομασία χρησιμοποιούμενη εσωτερικά από την Valve Software, αναφερόμενη στην τροποποιημένη μηχανή Quake η οποία βρίσκεται στον πυρήνα του παιχνιδιού βολών πρώτου προσώπου επιστημονικής φαντασίας Half-Life του 1998. Η GoldSrc είναι μια τροποποιημένη έκδοση της βάσης κώδικα της μηχανής QuakeWorld, η οποία με τη σειρά της είναι μια ανεπτυγμένη εκδοχή της βάσης κώδικα της μηχανής Quake. Μερικές ελάσσονος σημασίας διορθώσεις από τη μηχανή του Quake II ενσωματώθηκαν καθώς αυτή αναπτυσσόταν. Η GoldSrc δύναται να αποδώσει δύο API − το OpenGL και το Direct3D. Η διάδοχος της μηχανής GoldSrc είναι η μηχανή Source του Half-Life 2. Σήμερα η GoldSrc χρησιμοποιείται ακόμη από τους δημιουργούς. Η Nexon Corporation, για παράδειγμα, ανέπτυξε το Counter-Strike Online χρησιμοποιώντας την GoldSrc.

 Ενώ η μηχανή δεν είχε επίσημο όνομα, τους μήνες πριν από την κυκλοφορία του Half-Life, πολλά περιοδικά υπολογιστών περιέγραψαν την μηχανή πως ήταν βασισμένη στην "Quake Unified Technology". Ο Erik Johnson εξηγεί την προέλευση του ονόματος GoldSrc σε αυτό το απόσπασμα από την Valve Developer Community Αρχειοθετήθηκε 2007-03-20 στο Wayback Machine.: Καθώς ήμασταν πολύ κοντά στην κυκλοφορία του Half-Life (λιγότερο από μία εβδομάδα περίπου), βρήκαμε ότι υπήρχαν ήδη μερικά εγχειρήματα στα οποία έπρεπε να αρχίσουμε να δουλεύουμε, αλλά δεν μπορούσαμε να ρισκάρουμε τον έλεγχο του κώδικα στην προς αποστολή έκδοση του παιχνιδιού. Σε αυτό το σημείο κάναμε μια διακλάδωση στον κώδικα στο VSS ώστε να είναι και $/Goldsrc και /$Src. Τουλάχιστον αρχικά, ο GoldSrc κλάδος του κώδικα αναφερόταν στην βάση κώδικα που κυκλοφορούσε τη στιγμή εκείνη, και ο Src αναφερόταν στο επόμενο σύνολο πιο ριψοκίνδυνης τεχνολογίας πάνω στην οποία δουλεύαμε. Όταν ήρθε η στιγμή για να δείξουμε το Half-Life 2 για πρώτη φορά στην E3, ήταν μέρος της ενδοεπικοινωνίας μας να αναφερόμαστε στην μηχανή Source σε αντίθεση με τη μηχανή Goldsource, και έτσι το όνομα παρέμεινε. Half-Life (Valve Software, 1998) Team Fortress Classic (Valve Software, 1999) Half-Life: Opposing Force (Gearbox Software, 1999) Counter-Strike (Valve Software, 2000) Gunman Chronicles (Rewolf Software, 2000) Ricochet (Valve Software, 2000) Deathmatch Classic (Valve Software, 2001) Half-Life: Blue Shift (Gearbox Software, 2001) James Bond 007: Nightfire (Eurocom, Gearbox Software, Aspyr, JV Games, 2002) Day of Defeat (Valve Software, 2003) Counter-Strike Neo (Valve Software, 2003) Counter-Strike: Condition Zero (Valve Software, Ritual Entertainment, Gearbox Software, Turtle Rock Studios, 2004) Counter-Strike Online (Valve Software, Nexon Corporation, 2008)
Σούπερ Λίγκα 2006–07

Η Σούπερ Λίγκα 2006–07 (γνωστή και ως Super League 2007) και ειδικότερα το ελληνικό ποδοσφαιρικό πρωτάθλημα της περιόδου 2006-07 ήταν το 48ο που διεξήχθη σε μορφή εθνικής κατηγορίας και το 28ο από καταβολής του επαγγελματικού ποδοσφαίρου. Ήταν επίσης η παρθενική διοργάνωση υπό την ευθύνη της Σούπερ Λιγκ, της Ένωσης των επαγγελματικών ομάδων της 1ης κατηγορίας. Ο Ολυμπιακός κατέκτησε τον τίτλο για 35η φορά στην ιστορία του. Η ΑΕΚ τερμάτισε δεύτερη, εννέα βαθμούς πίσω από τον Ολυμπιακό και εξασφάλισε θέση στο Τσάμπιονς Λιγκ της επόμενης περιόδου.

 Ολυμπιακός Προπονητής: Τροντ Σόλιντ (1η-14η αγ.), Τάκης Λεμονής (15η-30ή). Ποδοσφαιριστές: (Σε παρένθεση συμμετοχές/τέρματα) Τερματοφύλακες: Μπούτινα (2), Νικοπολίδης (28). Αμυντικοί: Ανατολάκης (22), Ζεβλάκοφ (24), Ζούλιο Σέζαρ (27/5), Καψής (2), Κωστούλας (8), Μπουλούτ (3), Ντομί (18), Ουαντού (6), Πάντος (14), Τοροσίδης (11/1). Μέσοι: Γεωργάτος (8), Καστίγιο (25/12), Καφές (8), Μάριτς (23/1), Μενδρινός (3/1), Νε (11), Πατσατζόγλου (9), Ριβάλντο (25/17), Στολτίδης (26/4), Ταραλίδης (5), Τζόρτζεβιτς (25/7). Επιθετικοί: Κωνσταντίνου (11/1), Μπαμπαγκίντα (8/1), Μπόρχα (23/5), Οκκάς (25/3), Παππάς (17/3). Στην ομάδα ανήκαν (αλλά δεν αγωνίστηκαν) και οι: Παναγόπουλος (Τ), Φακίνος (Μ). Το σύστημα βαθμολογίας ήταν: Νίκη: 3 βαθμοί - Ισοπαλία: 1 βαθμός - Ήττα: 0 βαθμοί. Η κατάταξη ομάδων που ισοβάθμησαν, καθορίστηκε από τους βαθμούς που είχαν συλλέξει στους μεταξύ τους αγώνες και στη συνέχεια από τη διαφορά τερμάτων σε αυτούς. Στην περίπτωση απόλυτης ισοβαθμίας, κατέλαβαν από κοινού τη θέση της τελικής κατάταξης και η αναγραφή τους γίνεται αλφαβητικά.Η ΑΕΛ προκρίθηκε στο Κύπελλο ΟΥΕΦΑ ως Κυπελλούχος Ελλάδας. Από τον Ιωνικό είχαν αφαιρεθεί 2 βαθμοί για τα επεισόδια στον αγώνα με την Κέρκυρα και 3 για επεισόδια στον αγώνα με τον Ηρακλή. Β΄ Εθνική 2006–07 Γ΄ Εθνική 2006–07 Δ΄ Εθνική 2006–07 Κύπελλο Ελλάδας 2006–07 RSSSF Πρωτάθλημα Ελλάδας 2006-07 Sport.gr, Α' Εθνική 2006-07
24 Carat Purple

Το 24 Carat Purple είναι μια συλλογή τραγουδιών του χαρντ ροκ συγκροτήματος Deep Purple. Κυκλοφόρησε τον Μάιο του 1975 και ανέβηκε στο Top-20 αρκετών ευρωπαϊκών τσαρτ. Ο δίσκος περιλαμβάνει τραγούδια από τη δεύτερη γραμμή μελών του συγκροτήματος, ηχογραφημένα από το 1970 ως το 1973. Οι δίσκοι από τους οποίους προέρχονται τα τραγούδια είναι το "Deep Purple in Rock", το "Fireball", το "Machine Head", το "Who Do We Think We Are" και το ζωντανά ηχογραφημένο "Made in Japan ".Στο συγκεκριμένο δίσκο συμπεριλήφθηκε η ζωντανή εκτέλεση του "Black Night" από το 1972, η οποία ηχογραφήθηκε κατά τις συναυλίες που αποτέλεσαν το άλμπουμ "Made in Japan" αλλά αφέθηκε εκτός τελικής κοπής.

 1. Woman from Tokyo (Blackmore, Gillan, Glover, Lord, Paice)2. Fireball (Blackmore, Gillan, Glover, Lord, Paice)3. Strange Kind of Woman (Live) (Blackmore, Gillan, Glover, Lord, Paice)4. Never Before (Blackmore, Gillan, Glover, Lord, Paice)5. Black Night (Live) (Blackmore, Gillan, Glover, Lord, Paice)6. Speed King (Blackmore, Gillan, Glover, Lord, Paice)7. Smoke on the Water (Live) (Blackmore, Gillan, Glover, Lord, Paice)8. Child in Time (Live) (Blackmore, Gillan, Glover, Lord, Paice) 24 Carat Purple (άλμπουμ) Επίσημη κυκλοφορία: Μάιος 1975 24 Carat Purple (άλμπουμ) Ηνωμένο Βασίλειο (BPI Certification): Ασημένιος Το 24 Carat Purple περιέχει κομμάτια τα οποία ηχογραφήθηκαν από τη δεύτερη σειρά μελών του συγκροτήματος. Η εν λόγω σειρά έμεινε στην ιστορία ως η πιο επιτυχημένη και χαρακτηριστική των Deep Purple. Τα μέλη της ήταν τα εξής: Ίαν Γκίλαν - φωνητικά Ρίτσι Μπλάκμορ - κιθάρα Τζον Λορντ - πλήκτρα Ρότζερ Γκλόβερ - μπάσο Ίαν Πέις - τύμπανα The Complete Deep Purple, Michael Heatley, Reynolds & Hearn, 2005 Ian Gillan: The Autobiography of "Deep Purple's" Lead Singer, Blake Publishing, 1998 24 Carat Purple - Deep Purple | All Music Guide